b'\n_START_ARTICLE_\nCaprivi (region)\n_START_SECTION_\nGeografi\n_START_PARAGRAPH_\nCaprivi er et tropisk omr\xc3\xa5de med h\xc3\xb8ye temperaturer og mye nedb\xc3\xb8r i regntiden fra desember til mars. Dette gj\xc3\xb8r regionen til den v\xc3\xa5teste regionen i Namibia. Terrenget er hovedsakelig sumper, sletter, v\xc3\xa5tomr\xc3\xa5der og treomr\xc3\xa5der._NEWLINE_Den er ogs\xc3\xa5 hjemmet til 450 dyrearter som elefanter. Villmarken er beskyttet av flere naturreservater som Bwabwata, Mudumu, Lizauli, West Caprivi Game Park, Mahango Game Reserve og Mamili Nasjonalpark. Dyrene beveger seg fritt over den umerkede grensen til Botswana hvor Chobe Nasjonalpark ligger. Stripen har ogs\xc3\xa5 nesten 70 prosent av fugleartene som finnes i Namibia. Katima Mulilo er den st\xc3\xb8rste byen, med betydelige steder som Choi, Chinchimane, Bukalo, Sibinda og Impaliola._NEWLINE_I tillegg til Zambezi-elven, inneholder ogs\xc3\xa5 stripen Cuando og Kwando-elvene som danner grensen til Botswana. Bielver av elven har forskjellige navn som Linyata og Chobe. Provinsens \xc3\xb8stligste punkt er hvor Cuando m\xc3\xb8ter Zambezi.\n_START_SECTION_\nHistorie\n_START_PARAGRAPH_\nCaprivi ble oppkalt etter den tyske kansleren Leo von Caprivi som forhandlet omr\xc3\xa5det til Tyskland i et bytte i 1890 med Storbritannia. Caprivi avtalte en annektering av omr\xc3\xa5det til Tysk Sydvest-Afrika for \xc3\xa5 gi Tyskland adgang til Zambezi som del av Zanzibar-traktaten.'